แกรมมี่ขนทัพศิลปินมอบความสนุกสุดมันส่งท้ายปี บิ๊ก เมาน์เท่น 2017
มันสนุกสุดเหวี่ยงกันไปเป็นที่เรียบร้อยแล้ว และถือเป็นการฉลองการกลับมาจัดเทศกาลดนตรีนี้ที่เขาใหญ่ ทำเอาแฟนๆ เฟสติวัลกว่า 6 หมื่นคน ได้สนุกสมการรอคอย สำหรับเทศกาลดนตรีที่ใหญ่ที่สุด ในประเทศไทย และเป็นเทศกาลดนตรีเดียวที่รวบรวมศิลปินไว้มากที่สุด กับ PEPSI PRESENTS BIG MOUNTAIN MUSIC FESTIVAL 2017 (เป๊ปซี่ พรีเซนต์ บิ๊ก เมาน์เท่น มิวสิค เฟสติวัล 2017) กลับเขาใหญ่แบ๊ววว ที่จัดโดย จีเอ็มเอ็ม แกรมมี่ เรียกว่างานนี้ทั้ง 2 วัน 2 คืน ในวันที่ 9-10 ธันวาคมที่ผ่านมา จัดหนักจัดเต็มด้วยศิลปินไทย-เทศ ชื่อดังมากมายโคจรมามอบความมันสนั่นที่ ดิ โอเชี่ยน เขาใหญ่ จ.นครราชสีมา ท่ามกลางบรรยากาศหนาวสุดชิล,บรรยากาศความสนุกเริ่มต้นขึ้นเมื่อประตูเปิดตั้งแต่เที่ยงให้แฟนเฟสติวัลทั้งหลายได้ปลดปล่อยอิสระด้วยการพักผ่อนเดินกิน เดินช็อปปิ้งกับตลาดร้านค้า, สตรีตฟู้ด, ฟู้ดทรัค อย่างสบายๆ พอถึงเวลาบ่ายสามโมง เวทีเล็ก เวทีใหญ่ ทั้ง 8 เวที เริ่มเปิดประชันกันให้คนร่วมงาน ได้เลือกไปมันกับดนตรีหลากแนว ฝั่งเวทีใหญ่ ชิงช้าสวรรค์ เริ่มด้วย โพลีแคท, เคลียร์, โปเตโต้, ทเวนตี้ไฟฟ์อาเวอส์, บิ๊กแอส, สล็อตแมชชีน, ก้านคอคลับ, พาราด็อกซ์, เก็ตสึโนวา ที่งานนี้ขอควงนักร้องสาวสวย ลีเดีย มาร่วมร้องเพลงด้วย, ค็อกเทล, โลโมโซนิก, ไทยเทเนี่ยม, บูม บูม แคช ไฮไลต์อยู่ที่คืน 2 เป็นซีนรวมศิลปิน เป๊ก ผลิตโชค, เดอะ ทอยส์, โอม ค็อกเทล, หมิว บูม บูม แคช และ กอล์ฟ ฟักกลิ้ง ฮีโร่ ที่ขึ้นมาบนเวทีเพื่อร่วมร้องเพลงธีมของเทศกาลดนตรีนี้คือ เพลงมันใหญ่มาก พร้อมจุดพลุสุดอลังการอีกด้วย,มาต่อความมันด้าน เวทีวัว เริ่มโชว์ด้วย เจ็ทเซ็ตเตอร์, อ๊อฟ ปองศักดิ์ ที่งานนี้ลงทุนตัดชุดใหม่โดยเฉพาะ, นิว จิ๋ว, สิงโต นำโชค, แสตมป์ ที่ได้ คลาวด์ ลู จากไต้หวัน มาร่วมร้องเพลงด้วยกัน, ป๊อป ปองกูล, โอ๊ต ปราโมทย์ ที่เพื่อนๆ อย่าง นิว จิ๋ว อะตอม หอบเค้กขึ้นมาเซอร์ไพรส์กันถึงบนเวที, อะตอม ได้แขกคนพิเศษอย่าง แอมมี่ เดอะ บอตทอม บลูส์ ขึ้นมาแจมสร้างความสนุกด้วยกัน, แทททูคัลเลอร์, วี วิโอเลต, วง มาร์เมลโล่ จากเกาหลี, เดอะ ทอยส์ กับโชว์ที่เรียกเสียงกรี๊ดสนั่น เวที, เดอะ พาร์กินสัน, ลุลา, เป๊ก ผลิตโชค ที่นุช ยกขบวนมาส่งเสียงกรี๊ดดังสนั่นเขาใหญ่กันเลยทีเดียว, รูม39, ซีซัน ไฟว์, มายด์ ด้านฝั่ง เวทีแบล็ค สุดมันไปกับศิลปินทั้งไทยและเทศเริ่มด้วย วงเอสดีเอฟ, สครับบ์, กรีสซี คาเฟ, ฟลัวร์, สกายวอคเกอร์ จากเกาหลี, ทีโบน, มัสเกตเทียส์, โมเดิร์นด็อก, ฮิวโก้, ซิลลี่ฟูล แอนด์ แด๊กซ์ ร็อคไรเดอร์, สวีตมัลเล็ต, เรโทรสเปกต์, อีโบล่า,ด้าน เวทีรำวง บาร์ เรียกได้ว่าขนเอาศิลปินลูกทุ่งชื่อดังมาสร้างความสนุกกันถึงเขาใหญ่ อาภาพร นครสวรรค์, อี๊ด โปงลางสะออน, ถั่วแระ เชิญยิ้ม ที่สนุกสุดแซ่บที่สุดคงต้องยกให้กับ ลำไย ไหทองคำ กับครั้งแรกบนเวทีบิ๊ก เมาน์เท่น งานนี้ได้ขนโชว์แบบชุดใหญ่ไฟกะพริบมาฝากชาวบิ๊ก เมาน์เท่นกันอีกด้วย ส่วน อโคจร ผับ บาย น้าเน็ก ทั้ง 2 คืนนั้น พูดได้เลยว่าคับคั่งไปด้วยแฟนๆ เฟสติวัลชนิดที่คิวเข้าผับยาวไปถึงปากทางเข้างานกันเลย ด้าน เวทีไข่ ก็ขนเอาศิลปินไทย-เทศ มามากมาย เดสก์ ท๊อป เออร์เร่อร์, วงเทรช จากไต้หวัน, พาราไดซ์ แบงค็อก และ เวทีไก่ ขอเปิดเวทีต้อนรับศิลปินทั้งไทย และเทศ ไม่ว่าจะเป็น คลาวด์ ลู จากไต้หวัน, ปลานิลเต็มบ้าน, บาไล จากไต้หวัน, เพนกวิน วิลล่า,ส่วนคอเพลงอีดีเอ็ม เวทีเป๊ปซี่ แดนซิ่ง ก็จัดเต็มด้วยดีเจชื่อดังมากมาย ที่ต่างสลับขึ้นมาเปิดเพลงชนิดที่เต้นกันยับวัวตายควายล้ม เรียกว่าจัดกัน 2 วัน 2 คืน มันหยดกันทุกเวทีจึงทำให้แฟนๆ เฟสติวัลที่มาร่วมงานสนุกและมันแบบไร้ขีดจำกัด ทำเอาทุกคนประทับใจกันสุดๆ นับเป็นปรากฏการณ์ครั้งยิ่งใหญ่อีกครั้งของเทศกาลดนตรีที่ใหญ่ที่สุดในประเทศไทย กับ เป๊ปซี่ พรีเซนต์ บิ๊ก เมาน์เท่น มิวสิค เฟสติวัล 2017 แล้วมาสนุกสุดมันกันใหม่ในปี 2018.
มันสนุกสุดเหวี่ยงกันไปเป็นที่เรียบร้อยแล้วสำหรับ บิ๊ก เมาน์เท่น มิวสิค เฟสติวัล 2017 วันที่ 9-10 ธันวาคม ที่ผ่านมา จัดหนักจัดเต็มด้วยศิลปินไทย-เทศ ชื่อดังมากมายโคจรมามอบความมันสนั่นที่ ดิ โอเชี่ยน เขาใหญ่ จ.นครราชสีมา
บิ๊ก เมาน์เท่น มิวสิค เฟสติวัล 2017,แกรมมี่,คอนเสิร์ตบิ๊ก เมาน์เท่น,เทศกาลดนตรี,ดิ โอเชี่ยน เขาใหญ่,คอนเสิร์ต